Diari Oficial de la Generalitat Valenciana


Sumari del DOGV 2915, del 24-01-1997 (1997/869528)

ACORD de 27 de novembre de 1996, de la Comissió Territorial d'Urbanisme de València relatiu a la correcció d'errades del Pla General d'Ordenació Urbana de Paterna.
-------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/869528


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València relatiu a la correcció d'errades del Pla General d'Ordenació Urbana de Paterna.  
La Comissió Territorial d'Urbanisme de València, en sessió de 27 de novembre de 1996, va adoptar el següent acord:  
Vist l'expedient enviat per l'Ajuntament de Paterna, relatiu a la correcció d'errades del Pla General d'Ordenació Urbana i d'acord amb els següents:  
Antecedents de fet  
Primer  
L'objecte de la modificació és rectificar una errada que ha estat detectada en la llista d'equipaments escolars inclosa en el programa d'actuació i en la memòria del Pla General d'Ordenació Urbana.  
Aquesta errada consisteix en l'absència del símbol (\*) juntament amb la previsió de dotació mencionada, la qual cosa fa que siga considerada com a dotació pública.  
Tanmateix, el dit col·legi existia amb anterioritat a la redacció del Pla General d'Ordenació Urbana, i tenia la consideració de col·legi privat.  
La mencionada errada s'ha posat de relleu com a conseqüència de la presentació per part del senyor Armando Cervellero Martínez, en representació d'Escuela 2, d'un estudi de detall de la parcel·la escolar de la seua propietat.  
La modificació proposada consisteix per tant en l'esmena d'una errada material, és a dir en la rectificació en la llista d'equipaments escolars inclosa en la pàgina 52 del programa d'actuació i en la pàgina 9 de la memòria del Pla, incloent-hi, i referint-se a Escuela 2, el signe (\*), que justifica que aquest equipament per a dotacions és privat.  
Segon  
L'errada que és objecte d'esmena ve expressada (com queda patent en la documentació que s'acompanya) tant en el programa d'actuació (pàg. 52) com en la memòria (pàg. 9). Tanmateix sols s'adjunta la documentació errònia i la corregida referent al programa d'actuació i no la memòria.  
Això no obstant, s'entén que aquesta última també és objecte d'esmena, i se li afegeix el signe (\*) després de la paraula Escuela 2.  
Malgrat això, es troba a faltar un document en què quede reflectida la redacció antiga i la nova.  
Cal destacar, així mateix, que en el programa d'actuació el signe (\*) es col·loca després de la paraula col·legi i en la memòria després la paraula escuela 2 (nom que rep aquest col·legi).  
Tercer  
Ha estat enviada per triplicat la següent documentació degudament segellada i diligenciada:  
- Informe de l'arquitecte municipal sobre l'esmena de l'errada material.  
- Informe de la secció de planejament urbanístic de Paterna (Negociat de Planejament i Obres municipals).  
- Acord de la Comissió Informativa Permanent de Medi Ambient, Urbanisme i Serveis.  
- Acord del Ple municipal, adoptat en sessió ordinària de 30 de maig de 1996.  
- Així mateix s'adjunta la documentació errònia i la corregida del Programa d'Actuació del Pla General d'Ordenació Urbana de Paterna.  
Quart  
La Comissió Informativa de la Comissió Territorial d'Urbanisme de València, en sessió de 21 de novembre de 1996, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La documentació aportada es considera suficient d'acord amb l'objecte pretés.  
Segon  
No es troben inconvenients urbanístics per a procedir a aquesta correcció d'errades d'acord amb el que estableix la Llei Reguladora de l'Activitat Urbanística.  
Tercer  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans generals, i de les seues modificacions, de municipis de menys de 50.000 habitants, d'acord amb el que disposa l'article 38.3 de la Llei Reguladora de l'Activitat Urbanística, amb relació a l'article 10.A per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Segons el que antecedeix, la Comissió Territorial d'Urbanisme de València, en sessió de 27 de novembre de 1996, acorda:  
Aprovar definitivament la correcció d'errades del Pla General d'Ordenació Urbana de Paterna.  
L'Ajuntament de Paterna haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data en què es publique.  
Tot això, sense perjudici que s'hi puga interposar qualsevol altre recurs que es considere pertinent.  
València, 27 de novembre de 1996.- El secretari de la Comissió Territorial d'Urbanisme: José Manuel Palau.